**ALBANEŽ d.o.o.**

**PLAN POSLOVANJA**

**ZA 2019. GODINU**

**Pomer, prosinac 2018.**

**SADRŽAJ**

**1. Uvodna razmatranja ……….………………………..………………. 3**

**2. Temeljni podaci Društva ……………...…………………………………. 4**

**3. Misija, vizija i ciljevi Društva ………………………………………………. 5**

**4. Plan prihoda po poslovnim jedinicama…………………………………...…6**

**5. Plan rashoda po poslovnim jedinicama……………………………………...9**

**6. Terminski financijski plan……………………………………………………11**

**7. Politika zapošljavanja u 2019. godini…………………………………………12**

**8. Plan investicija u 2019. godini…………………………………………….…..14**

**9. Zaključak…………………………………………………………………...….15**

**1. UVODNA RAZMATRANJA**

**Osvrt na poslovanje u 2018. godini**

Tijekom 2018. godine intenzivno se radilo na izgradnji kanalizacijske mreže u svim naseljima Općine Medulin i priključeni su brojni novi korisnici. U funkciji su sva tri uređaja za pročišćavanje otpadnih voda: Medulin, Premantura i Banjole, te smo se suočili sa problemima i troškovima održavanja tako kompleksnog sustava odvodnje.

Investicije su financirane sredstvima Općine Medulin kroz izravne kapitalne pomoći i sredstvima Hrvatskih voda. Najznačajnije sufinanciranje ugovoreno sa Hrvatskim vodama je za Izradu projektne i natječajne dokumentacije sustava prikupljanja, odvodnje i pročišćavanja te vodoopskrbe aglomeracije Medulin, Premantura i Banjole sa aplikacijskim paketom za EU projekt. Posao je ugovoren na iznos 9.610.691,20 kn, od čega Hrvatske vode sufinanciraju 85%.

Obzirom da su općine Ližnjan i Medulin obuhvaćene zajedničkom aglomeracijom, u kojoj je kroz Projekt Jadran izgrađen UPOV Marlera, započeti su pregovori sa Općinom Ližnjan oko zajedničkog sudjelovanja u troškovima do sada realiziranih investicija, a zatim i budućih investicija i održavanja sustava.

Plan za 2019. godinu izrađuje se na temelju podataka o poslovanju za razdoblje 01.01.-31.10.2018., pa se očekuje da će u velikoj mjeri realno prikazati poslovanje u narednoj godini.

**Kakvu poslovnu situaciju očekujemo u 2019. godini?**

U 2019. godini se očekuje porast prihoda od vodnih usluga javne odvodnje, koje su osnovni prihod društva, zbog intenzivne izgradnje sekundarne mreže fekalne kanalizacije i priključenja velikog broja novih korisnika.

S druge strane, budući da su u radu tri uređaja za pročišćavanje otpadnih voda raspoređena u tri aglomeracije: Medulin, Premantura i Banjole, suočeni smo sa značajnim troškovima održavanja sustava.

Sredstva za daljnju izgradnju sekundarne mreže će se osigurati iz proračuna Općine Meduin , te iz drugih izvora: Hrvatskih voda i njihovih internih i međunarodnih programa sufinanciranja, te prema mogućnostima iz fondova EU.

Osobiti naglasak će biti na pregovorima sa Općinom Ližnjan oko zajedničkog financiranja izgradnje i troškova održavanja sustava u Aglomeraciji Medulin-Ližnjan.

**Koje mjere planiramo poduzeti?**

Primjena ISO certifikata:

ISO 9001:2008 – sustav upravljanja kvalitetom

ISO 14001:2004 – sustav upravljanja okolišem

Želimo temeljiti svoje poslovanje na najvišim upravljačkim standardima.

Primjena FMC-a:

Društvo je obveznik Zakona o fiskalnoj odgovornosti. Temeljem toga nužno je uvesti FMC sustav kako bi se moglo udovoljiti zakonskim obvezama, i prije svega, organizirati upravljačke procese na kvalitetan i učinkovit način.

Održavanje financijske stabilnosti:

Ovo je stalna mjera, koja se provodi putem mnogobrojnih aktivnosti:

- pravovremenim fakturiranjem izvršenih usluga

- stalnim ažuriranjem baza korisnika

- poduzimanjem svih raspoloživih mjera naplate

- racionalizacijom i stalnom kontrolom troškova u svim segmentima poslovanja

Kontinuirana edukacija zaposlenika:

Investicija u edukaciju zaposlenih je investicija u budućnost Društva. Svaki zaposlenik mora biti upoznat sa mjerama i načinima najefikasnijeg izvršavanja povjerenih mu radnih zadataka, mjerama zaštite na radu, te motiviran da stečena znanja stalno usavršava i neprestano primjenjuje u svakodnevnom radu.

Edukacijom zaposlenih posredno se djeluje i na edukaciju okruženja, jer upravo kroz interakciju sa našim zaposlenicima korisnici usluga dolaze do relevantnih informacija iz djelokruga poslovanja Društva.

**2. TEMELJNI PODACI DRUŠTVA**

Društvo ALBANEŽ d.o.o. rješenjem Trgovačkog suda u Rijeci - stalna služba u Pazinu od 31.12.2013. godine briše sve dotadašnje predmete poslovanja osim javne odvodnje te postaje ALBANEŽ društvo sa ograničenom odgovornošću za javnu odvodnju.

Dana 13.03.2014. Općinsko vijeće Općine Medulin donosi Odluku o povećanju temeljnog kapitala društva Albanežd.o.o unosom prava – tražbine u temeljni kapital. Tom odlukom je temeljni kapital Društva povećan sa dotadašnjih 20.000,00 kn u nominalnom iznosu, za dodatnih 2.986.000,00 kn u pravima, tako da je ukupni temeljni kapital iznosio 3.006.000,00 kn.

Dana 03.04.2014. Osnivač – član Društva OpćinaMedulin donosi Izjavu o osnivanju Albanež d..o.o. u koju je unijeto gore navedeno povećanje temeljnog kapitala.

Trgovački sud u Rijeci – stalna služba u Pazinu potvrdio je povećanje temeljnog kapitala i promjenu odredbi Izjave o snivanju svojim rješenjem od 22.04.2014. godine.

Dana 28.12.2017. Osnivač – član Društva je na skupštini Društva donio odluku o povećanju temeljnog kapitala i izmjeni izjave o osnivanju Albanež d.o.o. Tom odlukom je postojeći osnivač – član društva Općina Medulin preuzela obavezu uplate uloga za novi poslovni udio i to uplatom u novcu iznosa od 400.000,00 kn. Time je temeljni kapital društva povećan na ukupno 3.406.000,00 kn.

Trgovački sud u Pazinu potvrdio je povećanje temeljnog kapitala i promjenu odredbi Izjave o snivanju svojim rješenjem od 12. Siječnja 2018. godine.

Osnivači/članovi Društva:

-Općina Medulin

Nadzorni odbor Društva Albanež d.o.o.:

- Edvino Štifanić, predsjednik NO

-Milan Meden, zamjenik predsjednika NO

-Aldo Peruško, član NO

-Mate Mezulić, član NO

- Valter Terlević, član NO

Osobe ovlaštene za zastupanje:

-Edo Krajcar, direktor

Temeljni kapital:

-3.406.000,00 kn

**3. MISIJA, VIZIJA I CILJEVI DRUŠTVA**

**3.1. MISIJA**

Misija društva ALBANEŽ d.o.o. je da u zakonskim okvirima, u suradnji s osnivačem i

u djelokrugu prenesenih ovlasti za obavljanje komunalnih djelatnosti, osigura učinkovito i

kvalitetno obavljanje komunalnih usluga za sve svoje korisnike.

Društvo će u svom djelovanju osobito poštovati principe zaštite okoliša, javni interes

zajednice u kojoj djeluje, kontinuirano raditi na edukaciji zaposlenih i šire javnosti,

vodeći stalnu brigu o zadovoljstvu svojih radnika, kao i korisnika usluga.

3.2. **VIZIJA**

Uz poštivanje ekoloških principa i zadovoljstva svojih korisnika, naša vizija je osigurati

dostupnost i ekonomsku prihvatljivostkomunalnih usluga koje nudimo.

U tu svrhu ćemo kontinuirano raditi na širenju mreže fekalne kanalizacije, kako bismo mogli uključiti što veći broj korisnika u sustav, i na taj način doprinijeti povećanju kvalitete života građana.

3.3. **CILJEVI**

Ciljevi predstavljaju krajnje točke kojima je usmjereno naše poslovanje. Trajni cilj je

organizirati rad Društva na način da optimalno upravljamo svim segmentima poslovanja.

To ćemo postići aktivnim praćenjem poslovanja, analizom uočenih slabosti i temeljem toga donošenjem strateških ciljeva za svaku poslovnu godinu.

Naši ciljevi u 2019. su:

* uspješno završiti aplikaciju i započeti provedbu EU projekta Medulin
* rješavanje imovinsko-pravnih odnosa na planiranim trasama izgradnje kanalizacije, obzirom da je to preduvjet za apliciranje na sredstva EU fondova
* širenje i izgradnja sekundarne mreže fekalne kanalizacije
* stvaranje uspješne organizacijske mreže koja će svim zaposlenima omogućiti ostvarivanje maksimalnih potencijala
* povećanje ukupne efikasnosti poslovanja i reduciranje troškova
* jačanje Društva kroz stvaranje vlastite baze podataka najbolje prakse, postojećih procedura i umrežavanje svih raspoloživih znanja i informacija
* unaprjeđenje odnosa i komunikacije sa korisnicima usluga, te jačanje povjerenja korisnika u Društvo

**4. PLAN PRIHODA PO POSLOVNIM JEDINICAMA**

Albanež d.o.o. ostvaruje prihode od održavanja fekalne kanalizacije na području općine Medulin, od održavanja oborinske kanalizacije prema programu održavanja komunalne infrastrukture, te od izrade priključaka na fekalnu kanalizaciju i izdavanja potrebnih suglasnosti.

**U 2019. godini očekuju se ukupni prihodi u visini 7.808.928,00 kn.**

**01-OPĆI POSLOVI**

PRIHODI OD OPĆIH POSLOVA očekuju se u visini 359.936,00 kn

Najznačajniji su prihodi od općih poslova – intelektualnih usluga provođenja EU i drugih projekata u visini 285.000,00 kn, te prihodi od odgođenih priznavanja prihoda u visini 74.136,00 kn.



**02-DJELATNOST JAVNE ODVODNJE**

Prihodi djelatnosti javne odvodnje razdijeljeni su po aglomeracijama Medulin, Premantura i Banjole temeljem dostupnih podataka.

PRIHODI OD ODRŽAVANJA FEKALNE KANALIZACIJE



PRIHODI OD ODRŽAVANJA OBORINSKE KANALIZACIJE

Ova grupa prihoda određena ja Programom održavanja komunalne infrastrukture koji donosi Općina Medulin.



PRIHODI OD PRIHVATA I PROČIŠĆAVANJA SANITARNIH OTPADNIH VODA

Predviđa se prihod od **400.000,00 kn.** Radi se o prihvatu sadržaja cisterni-fekaljera na uređaju Marlera.

PRIHODI OD IZRADE PRIKLJUČAKA NA SUSTAV JAVNE ODVODNJE

Ova grupa prihoda ovisi o intenzitetu izgradnje kanalizacijske mreže. U 2019. godini očekuje se intenzivno spajanje novih korisnika i prihod u visini **374.000,00 kn.**

OSTALE VRSTE PRIHODA

Prihodi od vozila canal master, financijski prihodi i ostali prihodi zajedno iznose **70.000,00 kn**..

PRIHODI OD NAPLATE ŠTETA

Očekuju se prihodi od **21.500,00 kn.** Ovu grupu prihoda je vrlo teško planirati, jer ovisi o okolnostima na koje Društvo nema utjecaja.

PRIHODI OD AMORTIZACIJE (odgođenog priznavanja prihoda)

Očekuju se prihodi od **3.115.492,00 kn,** koji su povezani sa stavljanjem u upotrebu cjelokupne kanalizacijske infrastrukture sagrađene kroz Projekt Jadran i EIB/CEB programe.

UKUPNO 02-DJELATNOST JAVNE ODVODNJE



**UKUPNO PLANIRANI PRIHODI ZA 2019. GODINU**



1. **PLAN RASHODA PO POSLOVNIM JEDINICAMA**

U 2019. godini očekuju se ukupni rashodi u visini 7.808.928,00 kn. Od ukupnih rashoda 12% otpada na rashode poslovne jedinice općih poslova, a 88% na rashode poslovne jedinice javne odvodnje.

U nastavku je plan rashoda po poslovnim jedinicama.

**01-OPĆI POSLOVI**

U poslovnoj jedinici općih poslova očekuju se slijedeći rashodi:



Kod vanjskih troškova su najznačajnije intelektualne usluge 195.000,00 kn, radi se o naknadi za knjigovodstvene, administrativne i upravljačke usluge Med eko servisu. Značajne su i usluge odvjetnika i javnog bilježnika u visini 48.000,00 kn.

Kod ostalih troškova su vrijednosno najznačajnije premije osiguranja u visini 120.000,00 kn. Financijski rashodi se sastoje od kamata na kredite banaka 88.980,00 kn, i kamate za otplatu kredita za Projekt Jadran 74.000,00 kn, te zateznih kamata i tečajnih razlika 1.600,00 kn.

**02-DJELATNOST JAVNE ODVODNJE**

U ovoj poslovnoj jedinici očekuju se slijedeći rashodi:



Predviđa se da će, u djelatnosti odvodnje, uz amortizaciju koja iznosi 3.169.452,00 kn, najveći trošak predstavljati osoblje (1.943.140,00 kn), održavanje fekalne kanalizacije (388.000,00 kn), električna energija (354.200,00 kn), voda i odvodnja (124.400,00 kn), vanjska usluga izgradnje priključaka na fekalnu kanalizaciju (130.000,00 kn).

UKUPNO PLANIRANI RASHODI U 2019. GODINI



1. **TERMINSKI FINANCIJSKI PLAN**

U nastavku su tablice terminskih financijskih planova na nivou poduzeća, te za svaku poslovnu jedinicu posebno.

Prihodi i troškovi vodne usluge odvodnje su djelomično razrađeni prema aglomeracijama Premantura, Medulin i Banjole, te na dio koji se odnosi na sve aglomeracije. Troškovi amortizacije u ovom trenutku nisu u cijelosti razrađeni.

Planira se ukupan prihod u visini 7.665.728 kn, ukupan rashod u visini 7.664.385 kn, te pozitivan financijski rezultat u visini 1.343 kn.

Plan je izrađen na temelju podataka o poslovanju poduzeća u razdoblju 01.01-31.10.2018. godine.

Tijekom godine ćemo provoditi usklađivanje plana sa stvarnom situacijom utvrđenom u poslovanju.



U prilogu ovog Plana poslovanja nalaze se tablice terminskih planova po mjesecima na nivou cijelog poduzeća, te za svaku poslovnu jedinicu zasebno.

**7. POLITIKA ZAPOŠLJAVANJA U 2019. GODINI**

ALBANEŽ d.o.o. završava 2018. godinu sa ukupno 11 zaposlenih osoba.

Detaljna razrada dana je u tablici u nastavku:



Od ukupnog broja zaposlenih, deset je zaposlenih na neodređeno vrijeme, a jedan radnik na poslovima električara na održavanju je zaposlen na određeno vrijeme. Zbog potreba poslovanja planira se tog djelatnika zadržati trajno.

Politika zapošljavanja Društva temelji se na slijedećem:

1. Zadržavanje postojećeg broja zaposlenih i povećanje kvalitete stručnog kadra
2. Nova radna mjesta će se otvarati isključivo radi zakonskih uvjeta i odredbi ili zbog povećanja obima posla kada se isti ne može zamijeniti automatizacijom ili strojnim radom ili postojećim radno-organizacijskim kapacitetima
3. Nova zapošljavanja vršti će se isključivo zbog provedbe EU projekta Medulin, radi zamjene radnika na bolovanju, zbog odlaska u mirovinu, fluktuacije radne snage, sezonskog povećanja obima posla ili preuzimanja novih poslova na komercijalnoj osnovi

Početkom 2019. godine planira se zapošljavanje dva inženjera građevinarstva, jedan na poslovima pripreme EU projekata a drugi na poslovima voditelja održavanja.

Ovaj plan sačinjen je na temelju podataka poznatih u trenutku njegovog sastavljanja.

Planirano stanje zaposlenih na dan 31.12.2019. godine:



Osnovne smjernice zaštite na radu

Kao i u dosadašnjem poslovanju, zaštiti na radu pridavat će se posebna pažnja, kroz sustavno praćenje i kontrolu svih radnih procesa, mjesta rada te oruđa i alata u upotrebi.

Sustavno i planski provode se kontrolni zdravstveni pregledi svih zaposlenih radnika društva, periodičko atestiranje mehaniziranih alata, uređaja i strojeva u uporabi, te mikroklimatskih uvjeta rada.

U skladu sa zakonskim propisima, Društvo je sklopilo ugovor o poslovnima zaštite na radu sa ovlaštenim trgovačkim društvom.

Plan stručnog usavršavanja zaposlenih

U 2019. godini će se prema potrebi vršiti edukacija svih zaposlenih o radu na siguran način, pogotovo za radna mjesta sa posebnim uvjetima rada.

**8. PLAN INVESTICIJA U 2019. GODINI**

U 2019. godini planiraju se investicije u djelatnosti izgradnje fekalne kanalizacije u visini sredstava za koja očekujemo da će biti osigurana u Proračunu Općine Medulin za 2019. godinu.

Za daljnje investicije ključan je dovršetak Studije izvodljivosti za aglomeracije Medulin, Banjole i Premantura. Temeljem podataka iz te studije će se krenuti u rješavanje imovinsko-pravnih odnosa na budućim trasama kanalizacije, obzirom da su riješeni imovinsko pravni odnosi, uredni projekti i ishodovane dozvole preduvjet za apliciranje na sredstva EU fondova.

Nastavlja se izrada projektne i natječajne dokumentacije sustava prikupljanja, odvodnje i pročišćavanja otpadnih voda te vodoopskrbe aglomeracije Medulin, Premantura i Banjole, ukupne vrijednosti 9.610.691,20 kn. za što se očekuje sufinanciranje Hrvatskih voda u visini 85% investicije, dok se ostatak osigurava iz kapitalne pomoći Općine Medulin.

Planirane investicije u izgradnju fekalne kanalizacije:

**Aglomeracija Medulin**

- Izgradanja fekalne kanalizacije dio kanala

FK-8, FK-8.5, FK-8.5.1, FK-8.6, FK-8.6.1 1.425.000,00 kn

-priključni kanali i odvojci (izgradnja i nadzor) 100.000,00 kn

**Ukupno aglomeracija Medulin: 1.525.000,00 kn**

**Aglomeracija Banjole**

-Sanitarna odvodnja dijela naselja Banjole - Kamik - spoj

djecjeg vrtica i starackog doma 490.000,00 kn

- Izgradnja fekalne kanalizacije Pomer III faza 2. etapa 1.200.000,00 kn

**Ukupno aglomeracija Banjole: 1.690.000,00 kn**

**Aglomeracija Premantura**

- Fekalna kanalizacije dijela naselja Premantura K-6.9 i K-4.4 350.000,00 kn

- Paredine 2 - FK-3, FK-4, FK-4.1 495.000,00 kn

-Paredine 1 - FK -1 480.000,00 kn

**Ukupno aglomeracija Premantura: 1.325.000,00 kn**



**9. ZAKLJUČAK**

Plan poslovanja Albanež d.o.o. za 2019. godinu temelji se na osiguranju uvjeta za razvoj i ulaganja u sustav javne odvodnje u Općini Medulin.

Istaknuo bih svakako održavanje i daljnje poboljšanje kvalitete postojećih usluga odvodnje, racionalan pristup troškovima poslovanja, maksimalnu brigu o naplati dugovanja korištenjem svih raspoloživih zakonskih instrumenata naplate, daljnju informatizaciju i kontrolu pojedinih procesa poslovanja, te pripremu za realizaciju najvećeg infrastrukturnog EU projekta Medulin (aglomeracije Medulin, Premantura i Banjole).

U tijeku je izrada projektne i natječajne dokumentacije sustava prikupljanja, odvodnje i pročišćavanja otpadnih voda te vodoopskrbe aglomeracije Medulin, Premantura i Banjole s aplikacijskim paketom za EU projekt.

Početkom 2019. godine planira se potpisivanje Ugovora o sufinanciranju i provedbi projekta sa Općinom Ližnjan i Vodovodom Pula d.o.o.

ALBANEŽd.o.o.

Direktor

Edo Krajcar, mag.oec.